8. ΑΝΑΓΚ. ΝΟΜΟΣ 819 της 22/30 Αυγ. 1937 Περί διατηρήσεως των εν ταις περιφερείαις των καταργηθέντων ειρηνοδικείων δια του από 30 Μαρτ. 1937 Β.Δ. ειδικών συμβολαιογραφείων και ειδικών αμίσθων υποθηκοφυλακείων. Άρθρ.1.-(Αναφέρεται εις την τύχην των εις τας έδρας καταργηθέντων ειρηνοδικείων εδρευόντων συμβολαιογραφείων, ήτις ρυθμίζεται δια των άρθρ. 1 και 3 παρ. 5 του Ν.Δ. 1118/1942, 6 Εδ.3). Άρθρ.2.-Διατηρούνται τα ειδικά άμισθα υποθηκοφυλακεία Νηλείας και Κορθίου, με αρμοδιότητα το πρώτον την του τέως ειρηνοδικείου Νηλείας, πλην της κοινότητος Αγίου Γεωργίου, υπαγομένης εφεξής εις το υποθηκοφυλακείον Μηλεών και το δεύτερον με την του τέως ειρηνοδικείου Κορθίου. Άρθρ.3.-Πάσαι αι από της ισχύος του Β.Δ. της 30 Μαρτ. 1937 περί των επενεκτέων οικονομιών εν ταις υπηρεσίαις αρμοδιότητος υπουργείου Δικαιοσύνης (6.Αη.7) υπό των συμβολαιογράφων και υποθηκοφυλάκων των περιφερειών των καταργηθέντων ειρηνοδικείων ενεργηθείσαι τυχόν πράξεις μέχρι της δημοσιεύσεως του παρόντος θεωρούνται έγκυροι. Άρθρ.4.-Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως. 6.Ε.α.5α-8 Γενικά περί Συμβολαιογράφων 